चंडीगढ़। हरियाणा (Haryana) में कोरोना वायरस (Coronavirus) का कहर जारी है। हरियाणा सरकार के मुताबिक, राज्य में शनिवार को कोरोना संक्रमण के 33 नए केस (14-गुरुग्राम, 4-फरीदाबाद, 4-नूहं) मिलने के बाद कुल मामलों की संख्या 887 हो गई जबकि इससे मरने वालों की संख्या 13 हो गई है। कोरोना से सर्वाधिक प्रभावित गुरुग्राम-193 फरीदाबाद-144 और सोनीपत-134 हैं। वहीं, राज्य में कोरोना से ठीक होने की दर बढ़कर 57.94% हो गई है।
राज्य में कोरोना के सक्रिय मामले अब 360 रह गये हैं। राज्य के स्वास्थ्य एवं परिवार कल्याण विभाग के कोरोना की स्थिति को लेकर जारी सायं के बुलेटिन में यह जानकारी दी गई। शनिवार को गुरुग्राम में 14 केस, फरीदाबाद 4, नूंह में 4, झज्जर में 3, सोनीपत 2, पलवल 2, फतेहाबाद में 1 मामला सामने आया है। हरियाणा में शनिवार को 50 मरीज ठीक हुए हैं। इनमें सबसे ज्यादा संख्या गुड़गांव की ही है। यहां 23 मरीज ठीक हुए जबकि पानीपत में 6, सोनीपत में 6, झज्जर में 4, करनाल में 4, सिरसा में 2, फरीदाबाद में 2, नूंह में 1, अम्बाला में 1, पंचकूला में 1 मरीज ठीक होकर घर गए।
राज्य में विदेश से लौटे लोगों की पहचान का आंकड़ा अब 39399 तक पहुंच गया है जिनमें से 25836 लोगों ने क्वारंटीन अवधि पूरी कर ली है तथा शेष 13563 निगरानी में हैं। कुल पॉजिटिव मामलों में से गुरूग्राम 90, फरीदाबाद 77, सोनीपत 75, नूंह 58, अम्बाला 40, पलवल 35, पानीपत 30, झज्जर 28, पंचकूला 20, जींद दस, करनाल नौ, यमुनानगर आठ, सिरसा छह, हिसार और भिवानी तीन-तीन, रोहतक, कैथल और कुरूक्षेत्र दो-दो, चरखी दादरी और फतेहाबाद में एक-एक मरीज को ठीक होने के बाद अस्पताल से छुट्टी दी जा चुकी है।
awa_Deva awa_Deva awa_Deva